ועדת הפנים והגנת הסביבה, כנסת 20, פרוטוקול מספר 547, 2018-01-22 10:00

מכלוף מיקי זוהר: אוקיי חברים, אני מתכבד לפתוח את ישיבת ועדת הפנים והגנת הסביבה בנושא בחירת יו"ר ועדת הפנים והגנת הסביבה.

מכלוף מיקי זוהר: - - - שתיכף יתמנה להיות יו"ר ועדת הפנים, אבל כמובן שלפני שנעשה את פעולת המינוי, נרצה לשמוע מספר ברכות, קודם כל מיושב ראש הוועדה היוצא, יושב ראש הקואליציה הנכנס, דודי אמסלם ולאחר מכן חברי כנסת, אורחים אם נצליח עוד בפרק הזמן הקצר שיש לנו, מינוי ולאחר מכן כל אחד לעבודתו הקשה.

מכלוף מיקי זוהר: בבקשה אדוני, חבר הכנסת דודי אמסלם.

דוד אמסלם: טוב רבותי, בוקר טוב.

דוד אמסלם: האמת היא שאני מאד מאד מאד מתרגש, בעוצמות בלתי נתפסות אפילו.

דוד אמסלם: אתם לא מבינים מה עובר עלי ברגע זה ועוד מעט אני גם אסביר מדוע.

דוד אמסלם: אז לשאלתך, לאה, החליפה שלבשתי היום זה לכבודכם, לא לכבוד שום דבר אחר.

דוד אמסלם: אני רוצה לתת קודם כל מספר נתונים, אחרי זה להקריא את הדברים ואחרי זה לומר כמה מילים שבאמת יוצאות מן הלב.

דוד אמסלם: אני רוצה לתת נתונים לגבי מה עשינו בוועדה.

דוד אמסלם: אני נכנסתי לוועדה מה-1 ביוני 2015 ועד היום, ה-22 בינואר 2018.

דוד אמסלם: הוועדה קיימה 546 ישיבות, 33 ישיבות ועדות משנה.

דוד אמסלם: אושרו לקריאה שנייה ושלישית 52 חוקים, 64 צווים ותקנות.

דוד אמסלם: הוועדה דנה ב-46 הצעות לסדר היום ודיונים מהירים וקיימה 22 סיורים.

דוד אמסלם: בסך הכל באמת אני רואה כאן פעילות עצומה, ענפה מאד של הוועדה.

דוד אמסלם: בימים אלה אני מסיים את תפקידי כיושב ראש ועדת הפנים והגנת הסביבה שבה כיהנתי - בדרך כלל אני לא מקריא מהכתב, אבל בגלל שאני מתרגש אז אני מקריא את זה - שבה כיהנתי מאז נבחרתי לכנסת בקדנציה הנוכחית.

דוד אמסלם: לוועדת הפנים תפקיד חשוב מאד בבית המחוקקים שלנו.

דוד אמסלם: זו אחת מהוועדות שלהן ההשפעה הגדולה ביותר על איכות החיים של כולנו.

דוד אמסלם: אמנם אנחנו לא דנים כאן במתווה הגאז וגם לא בסוגיות האיראניות, אבל זו ועדה שעוסקת בעיקר בנושאים שעימם מתמודדים האזרחים בחיי היום יום שלהם.

דוד אמסלם: קשה לי קצת לסכם, כשהכל מסביבי כל כך אינטנסיבי ובכל זאת, במהלך השנתיים וחצי האחרונות הגעתי לכנסת מדי יום בשעות הבוקר המוקדמות כדי לקדם מאות נושאים חיוניים בתחום הפנים, הגנת הסביבה, דת וביטחון הפנים, נושאים שלשמם הגעתי לכנסת כדי לתרום מניסיוני האישי במטרה להשפיע ובעיקר כדי לתקן עוולות שפגעו באופן שוטף באיכות החיים של קבוצות רבות באוכלוסייה שלנו.

דוד אמסלם: כמי שגדל והתחנך בעיריית פיתוח, ראיתי תמיד לנגד עיני את האזרח הקטן והפשוט שנאבק מול הבירוקרטיה כמעט בכל יום כדי לשרוד.

דוד אמסלם: דרך אגב, כאן רוב הנושאים בכלל לא קשורים לאופוזיציה-קואליציה.

דוד אמסלם: זה נושאים אזרחיים פר אקסלנס.

דוד אמסלם: במהלך כהונתי כיושב ראש הוועדה קידמנו חוקים בנושאים חשובים וחינוכיים כדי להפוך את החיים של אזרחי המדינה לטובים יותר, כדוגמת הוזלת תעריף המים, חוק לסבסוד מחירי הקייטנות, קידום שיטת חישוב אחידה בארנונה – זו הצעת חוק שנמצאת בשלבים מתקדמים.

דוד אמסלם: זה נושא כבד מאד שיש לך, יואב ואני כבר עוסק בו כמעט שנתיים – המאבק לעליית יהדות אתיופיה, מתווה הוגן למען תושבי השכונות הארגזים, ליפתא, גבעת עמל – גם זה, אנחנו נמצאים לקראת הקצה, אבל זה דברים מאד מאד דרמטיים פה, שיש להם השפעה עצומה על קבוצה קטנה של אנשים, אבל זה כל החיים שלהם.

דוד אמסלם: הנחה בארנונה למוסדות מתנדבים, חיסול המפחמות הפיראטיות בשומרון, חוק השקיות, חנייה לנכים, ביטול אגרות לאזרח בכיבוי האש, חוק הפוליגרף, חוק הפריימריז, חוק ההמלצות, מחיקת רישום פלילי בהעדר ראיות והשוואת שכרם של שוטרים ואנשי הצבא, משמר הכנסת לזה של משרתי הקבע בצה"ל ועוד ועוד.

דוד אמסלם: כמו כן קיימתי יום עיון לחברי הוועדה בנושא אנרגיות מתחדשות בישראל, כדי ללמוד על החסמים השונים ועל היתרונות של בידוד השימוש באנרגיות מתחדשות ולקדם סוגיות בעניין זה.

דוד אמסלם: דרך אגב זה נושא מאד חשוב.

דוד אמסלם: עשינו כאן יום עיון לטעמי מרתק, מאלף.

דוד אמסלם: אני לא זוכר דבר כזה בכנסת, מקצועי, ואני בעמדה שצריך לפתח את ימי העיון ואת ההתמקצעות של הוועדות.

דוד אמסלם: הוועדה טיפלה בתוקף סמכותה גם בשמירה על זכיותיהם של אסירים ועסקה רבות בנושא שיקום האסירים, יישום דו"ח דורנר, והיה גם צריך להיות היום דיון, אבל בגלל ההחלפות אז דחינו את זה וזה גם נופל לפתחך.

דוד אמסלם: סוגיה מאד כבדה שצריך לקדם אותה, מאד חשובה לאסירים ולזכויות האסיר.

דוד אמסלם: דרך אגב, זו אוכלוסייה שבדרך כלל לא מעניינת הציבור ולא מביאה קולות לפריימריז, רק שתדעו.

דוד אמסלם: אבל לדעתי אחת האוכלוסיות הכי חשובות לטיפול במדינת ישראל, תנאי המחייה שלהם ועוד.

דוד אמסלם: כמבקר פנים של בתי הסוהר ערכנו מספר סיורים בבתי הסוהר וגם במתקנים שם, על מנת להתרשם באופן אישי מתנאי המאסר שבהם מוחזקים האסירים.

דוד אמסלם: רק לפני כחודש וחצי חודשיים היינו בכלא באר שבע.

דוד אמסלם: מדי פעם אנחנו היינו לוקחים את הוועדה לסיור בבתי כלא.

דוד אמסלם: הוועדה יצאה ל-22 סיורים, חלקם הגדול ברשויות המקומיות, כדי להתרשם באופן בלתי אמצעי מהמצב בשטח, בסוגיות שונות שראשי הרשויות הדגישו בפנינו ולנסות ולסייע להם בפתרון הבעיות.

דוד אמסלם: שליחותי הציבורית לעסוק תמיד בנושאים החברתיים החשובים והיקרים לי מפז.

דוד אמסלם: גם בתפקיד יושב ראש הקואליציה אקדם יוזמות חברתיות ונקדם חקיקה שתשתפר את איכות החיים של האזרחים.

דוד אמסלם: בעבורי ועדת הפנים והגנת הסביבה הייתה מנוף לשליחות חברתית אמיתית.

דוד אמסלם: אני גאה על כך שהייתה לי הזכות לעמוד בראש ועדה חשובה זו, ואני לא אומר את זה סתם בגלל שרשמנו את זה, אלא אני אומר את זה באמת כי הייתה לי פה זכות עצומה.

דוד אמסלם: אני באמת מודה לקדוש ברוך הוא על הזכות שניתנה לי להיות במקום הזה, פה בוועדה הזאת.

דוד אמסלם: בעבורי כל העשייה הזאת לא הייתה יכולה להצליח אלמלא הצוות האיכותי והמקצועי שעמד לצידי ועושה לילות כימים לקידום פעילות הוועדה.

דוד אמסלם: אני רוצה להודות לכל מי שסייע לי בעבודה המופלאה בוועדת הפנים.

דוד אמסלם: קודם כל אני רוצה להודות לכל חברי הוועדה, חברי הכנסת, באמת אחד אחד, על כל ההשתתפות שלהם פה בדיונים.

דוד אמסלם: זה מתחלק ככה, חלק מחברי הכנסת באמת משקיעים בוועדה ובאים כמעט כל דיון.

דוד אמסלם: אני לא רוצה לנקוב בשמות, אבל אתה מהר מאד תראה; וחלק אתה תראה אותם מדי פעם בפעם.

דוד אמסלם: אז קודם כל באמת אני רוצה להודות לכל חברי הוועדה.

דוד אמסלם: אני רוצה להודות לצוות המקצועי של הוועדה.

דוד אמסלם: ללאה קריכלי על המסירות.

דוד אמסלם: עוד מעט אני אדבר, אתם יודעים מה, לשוש – אני לא רוצה לשכוח איזה שם מההתרגשות.

דוד אמסלם: ליאת סעדון, רחל דיין ואיה נחום, שבאמת אתן עושות עבודת קודש, אבל עוד מעט אני אדבר על זה.

דוד אמסלם: לדוברת הוועדה המוכשרת והמסורה, אישה מדהימה, רבקה קנריק, אישה מדהימה, תשמור עליה יואב מכל משמר.

דוד אמסלם: לצוות הלשכה המשפטית, כמובן נתחיל מתומר רוזנר, מירי פרנקל-שור, גילת קרן, עידו בן יצחק, לירון אדלר, רוני טיסלר, שחר שושן ואריאל רייס.

דוד אמסלם: לצוות משמר הכנסת, לסדרנים, לרשמים ולאנשי התחזוקה.

דוד אמסלם: לצוות היקר שלי שמלווה אותי במשך שנים רבות – יפית, עוז, יוהנס ונמרוד.

דוד אמסלם: ואחרונים חביבים אתם אזרחי מדינת ישראל היקרים, על הביקורת ועל ההערות.

דוד אמסלם: תודה על התמיכה והפרגון לאורך כל הדרך, בלעדיכם זה לא היה נראה ככה.

דוד אמסלם: בהזדמנות זו אני מאחל למחליפי – חברי לסיעה – חבר הכנסת יואב קיש – הצלחה בתפקיד ובאתגרים הרבים שבדרך.

דוד אמסלם: אני יוצא לדרך חדשה ומאחל לכולם שבעזרת השם נעשה ונצליח למען עם ישראל ומדינת ישראל.

דוד אמסלם: עכשיו באמת כמה מילים לא מהדף.

דוד אמסלם: אני רוצה לומר לך משהו יואב.

דוד אמסלם: תראה, אני עוד מעט בגיל 60.

דוד אמסלם: מתקרב.

דוד אמסלם: יודעים מה, 58, אבל אני כבר רואה את ה-60.

יואב קיש: גברים תמיד מעגלים למעלה.

<קריאה: אנחנו מורידות שנתיים, אתה מעלה?

יואב קיש: הן מורידות, אנחנו מעלים.

דוד אמסלם: לא חשוב.

דוד אמסלם: אני ניהלתי מערכות גדולות עם אלפי אנשים.

דוד אמסלם: נתקלתי בחיי, אני עבדתי בחיתוך עם באמת עשרות אלפי אנשים במצטבר.

דוד אמסלם: אניו קובע שיש כאן צוות בוועדת הפנים מדהים, שאני כמעט לא נפגשתי בצוות מקצועי כזה ואני יודע להעריך צוותים מקצועיים.

דוד אמסלם: אני פשוט עבדתי כל חיי, אני פקיד בראש.

דוד אמסלם: תמיד הייתי אומר כאן אני פקיד ואני מעריך קודם כל את צוות הוועדה, את לאה ואת כל הבנות, באמת, אתן מדהימות, אני מת עליכן, אתן פשוט נפלאות.

דוד אמסלם: אתן משרות כאן באמת אווירה של משפחתיות, שככה אני עובד.

דוד אמסלם: דרך אגב, אם אני לא מתחבר כמו משפחה, זה לא עובד אצלי.

דוד אמסלם: או משפחה או כלום.

דוד אמסלם: כמובן תומר וכל הצוות שלך, תומר, כפי שהקראתי קודם, מגלעד ולירון ורוני, אני באמת אוהב אתכם אהבת נפש.

דוד אמסלם: אין לכם מושג כמה אני אוהב אתכם.

דוד אמסלם: גם בצד המקצועי, אני אומר לכם את האמת, חלק מהאנשים אולי לא כל כך מודעים, אבל יש פה אסים ברמות הכי גבוהות.

דוד אמסלם: וכנ"ל בקטע של ביטחון פנים, למירי ועידו.

דוד אמסלם: קודם כל מירי אני רוצה להגיד לך, את אישה מדהימה, באמת.

דוד אמסלם: פשוט, אני לא יודע אפילו לבטא את זה במילים.

דוד אמסלם: גם עידו.

דוד אמסלם: עידו איש שהוא באמת בחור יוצא דופן, צנוע, חרוץ, אינטליגנט.

דוד אמסלם: באמת, אף פעם לא שמעתי אותו אפילו פעם אחת מרים טיפ טיפה את הקול.

דוד אמסלם: באמת עידו, תודה על כל העזרה.

דוד אמסלם: קודם כל לכולכם תודה על כל העזרה שסייעתם בידי.

דוד אמסלם: בסך הכל אני הרגשתי פה, כפי שאמרתי, שאתם כמו המשפחה שלי ואני בטוח שאצלי בחיים זה עובד ככה, ברגע שזה משפחה שלי אז אנחנו מתקדמים בחיים.

דוד אמסלם: יש לי חברים שממשיכים איתי מהיסודי ואנחנו נמשיך ככה.

דוד אמסלם: אני אעמוד אתכם כמובן בקשר באופן שוטף ואם משהו עצוב לי בכל הסיפור הזה, ובאמת אם מישהו ראה אותי בשבועיים האחרונים בלי מצב רוח, וראו אותי בכנסת, באמת לא יכולתי אפילו להסתיר את זה, זה בגלל הפרידה הזאת, לא שום דבר אחר.

דוד אמסלם: בגלל שקשה לי להיפרד מאנשים שאני אוהב ואתכם אני אוהב.

דוד אמסלם: אני באמת מחבק אתכם ואני עומד לרשותכם בכל דבר ועניין.

דוד אמסלם: ויואב, לך אני מעביר משפחה, באמת.

דוד אמסלם: אמיתי עכשיו.

דוד אמסלם: אני לא מפריז פה אפילו קצת.

דוד אמסלם: משפחה.

דוד אמסלם: תדאג להם כמו שדואגים למשפחה.

דוד אמסלם: ואני בטוח שאתה תישען עליהם.

דוד אמסלם: בעוד חודש אתה תבין את מה שדיברתי עכשיו.

דוד אמסלם: תתחיל להבין על מה שאני דיברתי עכשיו.

דוד אמסלם: וכמובן אני מאחל לך בהצלחה גדולה.

דוד אמסלם: כפי שאמרתי זה תפקיד עצום, אתה עוד מעט תראה את הגלים שבאים אליך ואתה אפילו לא תבין איך זה, אבל אני בטוח שלאט לאט אתה בסוף תעשה את הסדר והכל יסתדר לך.

דוד אמסלם: כמובן שוב פעם אני רוצה להודות למיקי חברי ורעי ואחי.

דוד אמסלם: את מיקי אני מאד אוהב.

דוד אמסלם: הוא גם איש מדהים, בן אדם מיוחד, עם תכונות אופי מיוחדות.

דוד אמסלם: לדעתי אנשים בכנסת לפעמים מפספסים אותו בקטעים מסוימים, בגלל שהוא אמר משפט כזה וזה, אבל תקלפו את הבצל טיפה - - -

מכלוף מיקי זוהר: מה שאמרנו לא פוליטיקלי קורט.

דוד אמסלם: טיפה, אתם מוצאים בן אדם גם רגיש, גם אוהב אנשים.

מכלוף מיקי זוהר: לא פופוליסט.

דוד אמסלם: אוהב אדם, אוהב את האזרחים ובאמת שבא לעבודה, איש חרוץ עם הרבה חמלה בלב.

דוד אמסלם: לכן מיקי גם לך אני בוודאי מאחל בהצלחה.

דוד אמסלם: אנחנו נשתף פעולה באופן מלא בכל זה, בגלל שבסופו של דבר בשיתוף פעולה שלנו המשמעות היא שעם ישראל ירוויח מזה ובוודאי הכנסת.

דוד אמסלם: אז שוב פעם אני מודה לכולם ואם התרגשתי, שכחתי, יש פה ראשי עיר, יש פה חברים שבאו באמת גם מרחוק.

דוד אמסלם: יש את משה בר.

דוד אמסלם: דרך אגב, הצעת החוק של הנכים זו יוזמה שלו, לא שלי בכלל.

דוד אמסלם: אני הייתי רק כלי בעניין.

דוד אמסלם: ותזכור תמיד, אני אגיד משפט אחרון.

דוד אמסלם: תזכור, בסוף בסוף רוב הרעיונות ורוב היוזמות באות מהאנשים.

דוד אמסלם: השכל לא יושב פה לבד, הוא מתפזר.

דוד אמסלם: תזכור, תשמע כל בן אדם.

דוד אמסלם: לפעמים, אתה יודע, מבני עניים תצא תורה.

דוד אמסלם: דווקא בן האדם שאתה לא תאמין שהוא בכלל ייתן לך את הרעיון, הוא ייתן לך את הרעיון הכי טוב.

דוד אמסלם: אז לכן כל בן אדם הוא עולם ומלואו.

דוד אמסלם: תקשיב לו ואתה תראה שמזה אתה תפיק המון ידע ותקדם גם הרבה יוזמות חקיקה.

דוד אמסלם: רוב יוזמות החקיקה שאנחנו קידמנו בכנסת, כמו שאמרתי, זה יוזמות שבאו מהאנשים, מהציבור, לא ממני.

דוד אמסלם: זה מהציבור שבעצם פנה אלינו ומצאנו לנכון לקדם את זה.

דוד אמסלם: אז שוב פעם, אני מודה לכולם.

דוד אמסלם: יואב, הבמה שלך.

מכלוף מיקי זוהר: אז יואב ימונה עכשיו, יבוא לכיסא לנהל את הדיון ואחר כך הוא יאפשר רשות דיבור.

מכלוף מיקי זוהר: אנחנו נעשה הצבעה.

דוד אמסלם: רק עוד דבר אחד.

דוד אמסלם: עוד משפט אחד ששכחתי, למרכז המחקר והמידע של הכנסת, בסך הכל שירי ואורלי, באמת תודה על כל הסיוע שנתתם לנו.

דוד אמסלם: דרך אגב, תסתייע באמת המון, חבל על הזמן.

דוד אמסלם: כמעט בכל נושא הם יעשו לך עבודת מחקר קטנה, יתנו לך כיוונים.

דוד אמסלם: צוות מדהים.

דוד אמסלם: תודה, שאפו על כל העזרה שנתתם לנו.

דוד אמסלם: תיקח אותם גם לסיורים כשאתה יוצא.

מכלוף מיקי זוהר: אוקיי.

מכלוף מיקי זוהר: ועדת הכנסת ממליצה בפני ועדת הפנים והגנת הסביבה לבחור בחבר הכנסת יואב קיש לכהן כיושב ראש הוועדה במקום חבר הכנסת דוד אמסלם.

מכלוף מיקי זוהר: מי בעד שירים את ידו.

ענת ברקו: אני מחליפה.

דוד אמסלם: תצביעי אל תפחדי.

דוד אמסלם: תרמי את היד, הכל בסדר.

ענת ברקו: אני אומרת שאני מחליפה, אני לא חברת ועדה.

מכלוף מיקי זוהר: מי נגד?

מכלוף מיקי זוהר: אין מתנגדים.

מכלוף מיקי זוהר: מי נמנע?

מכלוף מיקי זוהר: בהצלחה יואב.

מכלוף מיקי זוהר: בעד – פה אחד

יואב קיש: תודה רבה.

יואב קיש: דודי, איך ההצבעה הזו עברה בלי איזה אלף להרים ולהוריד את היד, אני לא יודע.

יואב קיש: אני באמת רוצה להתחיל קודם כל ולהגיד תודה רבה לדודי אמסלם על השנים שהשקעת פה בוועדה.

יואב קיש: אני חושב שהדברים שאמרת, שבאמת יצאו מהלב, נגעו לכולם פה בלב, בטח לי.

יואב קיש: אני באמת לא מכיר את רוב אנשי הצוות ורק בימים האחרונים נפגשתי.

יואב קיש: את מירי ועידו יצא לי להכיר, אז אני באמת יודע שמה שאמרת מתחבר לי מאד לשניהם ואני בטוח שעם כל הצוות אני גם אשמע, אשב, אתחבר ואני מאד שמח שאני נכנס לכזה בית חם, שעושה המון לטובת עם ישראל.

יואב קיש: דודי לך באמת תודה אישית ותודה אני חושב מכולם על שנים של עבודה, השקעה שבאו מהלב.

יואב קיש: איך אמר, זה המשפחה שלך, אז זה נשאר ככה ואני גם בטוח שאנחנו נעבוד צמוד גם במסגרת תפקידך.

יואב קיש: יש פה נושאים מאד כבדים שעוד לא הספיקו להגיע לבשלות ואנחנו נצטרך לשבת ביחד ולהגיע לחפיפה מסודרת שבאמת נראה את הרגישויות.

יואב קיש: יש לי בעניין הזה חיסרון ויתרון.

יואב קיש: החיסרון שלי שלא באתי מהרשויות המקומיות.

יואב קיש: היתרון שלי שלא באתי מהרשויות המקומיות.

יואב קיש: אז אני לא יודע, בסוף זה מביא ראש חדש, אבל מצד שני אני צריך להשלים הרבה מאד.

יואב קיש: אז בעניין הזה אני איעזר כמובן בכל הידע והניסיון שלך, בידע ובניסיון של כל חברי הוועדה, שאני שמח לשמוע, כמו שאתה אומר, שיש חברים שמאד משקיעים בוועדה וזה חשוב מאד, כי עבודת צוות זה באמת חלק מהעניין הזה; ובעניין הזה זה לא קואליציה ואופוזיציה ומתעסקים במהות ונוגעים בחיים של כל אדם ואדם, אז בעניין הזה תודה לך.

יואב קיש: אני לא רוצה להאריך.

מכלוף מיקי זוהר: אני רוצה אחריך, כי יש לי רביזיה בוועדת הכנסת.

יואב קיש: בסדר.

יואב קיש: אני מסיים.

יואב קיש: אנחנו כבר מסיימים.

יואב קיש: אני מבין שיש פה לוחות זמנים, גם מייקל פנס מגיע עוד היום, אני לא אאריך, אבל אני באמת רוצה להודות על ההזדמנות שיש לי להוביל את הוועדה הזו.

יואב קיש: אני עשיתי את הבחירה הזו.

יואב קיש: דיברנו כשירדנו במעלית.

יואב קיש: אני הייתי עם מיקי בוועדת הכנסת, אין הרבה פניות ציבור, בוא נגיד ככה.

יואב קיש: לא הרבה פונים אליך.

יואב קיש: מאז ששמענו שאני הולך להיות יושב ראש ועדת הפנים, כולם התחילו.

יואב קיש: אז עכשיו במעלית שאלתי את דודי תגיד לי מה זה, הוא אמר לי חכה חכה, אתה עוד רק התחלת.

יואב קיש: אז אני מבין.

יואב קיש: האמת שזו הסיבה שבחרתי להגיע לפה, כי מאד חשוב לי בשליחות הזו לעשות טוב לציבור.

יואב קיש: אני באמת רואה את זה כמשימה מספר אחת שלנו פה בכנסת, של כולנו.

יואב קיש: אני שמח ומודה על ההזדמנות שיש לי לעשות כך ובעניין הזה אני קודם כל מודה לקדוש ברוך הוא שהביא אותי למקום הזה ונתן לי את ההזדמנות הזאת.

יואב קיש: אז חברים, אני לא רוצה להאריך.

יואב קיש: אני מבין שיש עוד ישיבה.

יואב קיש: אני אתן אולי לדובר אחד ושניים.

מכלוף מיקי זוהר: אני צריך לצאת עוד לוועדת הכנסת.

יואב קיש: בבקשה, מיקי.

מכלוף מיקי זוהר: זה מינוי שאתה סידרת לי.

<קריאה: לא לזלזל בוועדת הכנסת, מיקי.

מכלוף מיקי זוהר: אני רוצה לומר שאני חושב שבכנסת ישראל יש הרבה מאד ועדות, אבל יש ועדה שבאמת הייתה קצת בולטת מעל כולם, אפשר לומר את זה בצורה כנה, זו ועדת הפנים.

מכלוף מיקי זוהר: אני חושב שדודי עשה פה עבודה מדהימה.

דוד אמסלם: תודה.

מכלוף מיקי זוהר: שהביאה אותו לתפקידו, יושב ראש הקואליציה, שזה תפקיד אפילו קצת יותר מורכב להיות יושב ראש ועדת הפנים.

מכלוף מיקי זוהר: ואין לי ספק שתעשה את עבודתך נאמנה.

מכלוף מיקי זוהר: קודם כל אני מודה, עם ישראל, לא רק הליכוד, עם ישראל מודה לך על עבודתך בוועדת הפנים והליכוד בפרט.

מכלוף מיקי זוהר: הובלת באמת דברים חברתיים.

מכלוף מיקי זוהר: כמו שציינתי בעבר, הליכוד, עד הקדנציה הזאת לא עסק בנושאים חברתיים והיום יש כנסת שעוסקת בנושאים חברתיים ביחד איתנו ואתה הובלת את הקו הזה וכולנו אחריך.

מכלוף מיקי זוהר: אז אנחנו באמת מודים לך ומעריכים את עבודתך, ואין לי ספק ששיתוף הפעולה שלנו גם בוועדת הכנסת, אני כיושב ראש ועדת הכנסת, אתה כיושב ראש הקואליציה, יהיה מצוין.

מכלוף מיקי זוהר: אז יישר כוח ובהצלחה.

מכלוף מיקי זוהר: יואב היקר, מכירים את הכישורים שלך.

מכלוף מיקי זוהר: אין לי ספק שהם יבואו לידי ביטוי בוועדה הזאת.

מכלוף מיקי זוהר: אתה אחד האנשים האיכותיים שאני מכיר.

מכלוף מיקי זוהר: יש בינינו חברות אמת שהולכת שנים, עוד מהימים שהגנת עלי בסיטואציות מסוימות כיושב ראש ועדת הכנסת.

מכלוף מיקי זוהר: אני לא שוכח את זה.

מכלוף מיקי זוהר: אני חייב לך טובה ומאחל לך הרבה הרבה בהצלחה.

יואב קיש: תודה רבה מיקי, תודה.

יואב קיש: כן, חבר הכנסת יואב בן צור, בבקשה.

יואב בן צור: כן, אי אפשר בסיום של תקופה, אחרי שעברנו תקופה ארוכה באמת מתחילת הקדנציה, עם איש מלא נשמה, שהביא את כל הנשמה ואת כל הגוף הגדול שלו והאהבה שלו שיש לעם ישראל, הביא אותה לוועדה.

יואב בן צור: אין לנו ספק דודי, שמגיע לך את מלוא ההערכה על העבודה הנפלאה, באמת הנפלאה.

יואב בן צור: על הרגש, על הרגישות ועל כל מה שהבאת לוועדה.

יואב בן צור: אני רוצה לומר לך, פשוט אתה איש של עם ישראל ואין לי ספק שעוד נכונו לך תפקידים רבים וחשובים, אבל אנחנו נזכור ונתגעגע תמיד לימים שלך פה בוועדה, לדרך הניהול שלך.

יואב בן צור: אני רוצה לאחל לך באמת תעלה, תצליח בעזרת השם ותיקח את הנשמה הגדולה שלך לכל מקום שאתה נמצא שם, כי זה הסמל המסחרי שלך וזה סמל שאי אפשר ליצור אותו.

יואב בן צור: הוא קיים בתוכך.

יואב בן צור: זה לא משהו שקונים באיזה מקום.

יואב בן צור: זה משהו שהוא מתוך הנשמה שלך פנימה, באהבה שלך לעם ישראל.

יואב בן צור: ובעזרת השם אני רוצה לאחל גם ליואב בהצלחה רבה.

יואב בן צור: עבדנו איתך בוועדת הכנסת, נמשיך לנדנד לך פה, אל תדאג, אבל נהיה לך גם לעזר ולאחיסמך.

יואב בן צור: תודה רבה.

יואב קיש: אני בטוח.

יואב קיש: תודה רבה חבר הכנסת יואב בן צור.

יואב קיש: נתחיל עם חברי הכנסת כמובן.

יואב קיש: חבר הכנסת אכרם חסון, בבקשה.

אכרם חסון: בוקר טוב.

אכרם חסון: קודם כל יואב אני מאחל לך מברוק, שיהיה בהצלחה.

אכרם חסון: אני משוכנע שאתה תצליח ועם הכישורים שלך ועם היכולות בוודאי העשייה תימשך.

אכרם חסון: האמת שאני רוצה קודם כל להודות לאחי היקר דודי אמסלם בשם מפלגת כולנו, שבזכותו כל החוקים וכל הבקשות של המפלגה שבאו לשולחנו כאן, עברו, כי הוא קשוב ואכפת לו מאזרחי מדינת ישראל וכמובן שיש לו הצלחה רבה בהעברת כל החוקים של מפלגת כולנו.

אכרם חסון: אני נכנסתי לוועדה הזאת בערך לפני כשנתיים ובאתי כראש עיר לשעבר, עם ניסיון מוניציפאלי.

אכרם חסון: מצאתי אדם שמבין יותר ממני כאן, מבין יותר מהרבה ראשי ערים.

אכרם חסון: איש מקצוע.

אכרם חסון: אף פעם לא בא לא מוכן לכאן.

אכרם חסון: אני סיירתי איתו בארץ גם בבתי כלא, גם בכותל וגם במקומות הקדושים לחרדים ולדתיים, אבל גם סיירתי איתו בכפרים הדרוזים ובכפרים הערבים, כי הוא אדם קשוב, אדם רגיש מאד לבעיות החברה בישראל.

אכרם חסון: אבל הייתי איתו גם בחו"ל וראיתי קודם כל שהוא מייצג נאמנה את מדינת ישראל וראיתי כאשר קיבל חוק איזה לחצים היו עליו באמצעות עשרות שיחות טלפון, כי לא קל ולא במודה בארץ להיות אדם עקרוני, לעמוד על שלך, כשאתה מאמין ותלך נגד הזרם.

אכרם חסון: זה האדם שעמד מולנו כאן כל הזמן.

אכרם חסון: אני גם כיושב ראש ועדת המשנה כאן, רוצה להעיד, הוא אף פעם לא התערב לי בדיונים.

אכרם חסון: אף פעם לא אמר לי צריך לקחת החלטה כזו או אחרת.

אכרם חסון: תמיד האמין באנשים, האמין בחברי ועדת הפנים, קידם אותם.

אכרם חסון: אני אומר לך, אתה אדם יקר מאד, אתה מוסיף הרבה כבוד לכנסת ישראל.

אכרם חסון: תמשיך להצליח בתפקיד החדש והדורש.

אכרם חסון: הוא גם שף וטבח מצוין וגם איש משפחה מעולה.

אכרם חסון: תודה רבה.

דוד אמסלם: תודה, תודה אכרם.

יואב קיש: יפה.

יואב קיש: חבר הכנסת בני בגין, בבקשה.

זאב בנימין בגין: כן, תקנון הכנסת מאפשר גם לחברי כנסת שאינם חברי ועדה להשתתף בדיונים.

דוד אמסלם: הבנתי את הרמז.

זאב בנימין בגין: הייתי חבר ועדת הפנים עד לפני חודשיים, בדיוק על היום, עכשיו בדקתי ולכן הייתה לי ההזדמנות המבורכת לעבוד עם חבר הכנסת אמסלם, קצת קשה לי לעבוד עם דודי, כשנתיים.

זאב בנימין בגין: גם אני הייתי חבר חדש בוועדה, זו ועדה עם טווח פעולה עצום ואפשר לעשות בה דברים ודודי עשה בה דברים.

זאב בנימין בגין: אני אתן רק את הקצוות של הטווח.

זאב בנימין בגין: דודי הזכיר את הפעולה הנוגעת לזכויות אסירים, כפי שאמר נוגע למעט מאד אנשים ואני לא יודע כמה דיונים קיימת – חמישה, שישה, אולי יותר ואחד שייעדת לשבועיים הבאים.

זאב בנימין בגין: עיסוק בעזרה לחולים סיעודיים, מקרים סיעודיים קשים, כדי להתאים לצרכים שלהם את התקנות ולא להיפך.

זאב בנימין בגין: ולדוגמא מהקצה השני, השתלטות של אצה על נחל אלכסנדר ומינים פולשים אחרים.

זאב בנימין בגין: כל זה בהתלהבות רבה.

זאב בנימין בגין: אני באמת מאד שמחתי, דודי, על העבודה הזאת.

זאב בנימין בגין: אני למדתי בכל ישיבה.

זאב בנימין בגין: יש גם ועדות אחרות, אי אפשר להשתתף בכל ישיבות הוועדה.

זאב בנימין בגין: אני מאד מודה לך והכשרת נתיב ליואב ונציע גם שתיגש אל דודי אחרי השיעור ותקבל ממנו עוד כמה טיפים איך לעשות את זה.

יואב קיש: ברור, חד וחלק.

זאב בנימין בגין: תודה רבה דודי.

זאב בנימין בגין: בהצלחה לך.

יואב קיש: תודה רבה לך בני.

דוד אמסלם: דרך אגב רק לבני, סוגית הבולענים כבר עברה החלטת ממשלה וגם בתקציב בעזרת השם אנחנו - - -

זאב בנימין בגין: כן, זה היה אישור מקורות, אבל יש שם איזה 700 מיליון וזו פעולה - - -

דוד אמסלם: רק שתדע.

זאב בנימין בגין: כן, אז מקרני ראמים עד ביצי כינים או להיפך, כמו שכתוב.

יואב קיש: תודה.

יואב קיש: חברת הכנסת לאה פדידה, בבקשה.

לאה פדידה: אז דודי, זה היה בית הספר הכי טוב להיכנס לוועדה הזו בתור חברת כנסת חדשה, כי אם עסקינן בבישול, אז למדתי מה המתכון לוועדה טובה.

לאה פדידה: אתה מכניס לתוך המתכון חריצות, דבקות במטרה, המון המון רגש והמון ידע, כי אין נושא שאתה מעלה כאן ולא יודע ולא מודע.

לאה פדידה: חלוקים אנחנו בתוצאות הסופיות, אבל לא חלוקים על הדרך, כי הדיונים היו פה ארוכים, מתישים, היה אפשר להגיד את הדברים, להתווכח.

לאה פדידה: לי באופן אישי זה ייחסר מאד שלא תהיה פה, כבר התרגלתי.

לאה פדידה: אז אני מאחלת לך המון בהצלחה.

דוד אמסלם: תודה רבה.

לאה פדידה: יואב, זאת ועדה שחולשת על המון דברים.

לאה פדידה: אני כן באה מהשלטון המקומי, מקווה שתדביק את הפערים מהר, אבל קראתי עליך היום בגוגל.

לאה פדידה: אם הטסת, אתה גם תצליח להדביק את הפערים.

לאה פדידה: אני קוראת לך מכאן להמשיך את החוק שדודי התחיל והייתי בטוחה שהוא גם יסיים אותו, גמול לחברי וחברות מועצת העיר.

לאה פדידה: זה דבר חשוב.

לאה פדידה: יש לך המון אחריות על הכתפיים, אני מקווה שאתה יודע ואני אמשיך לעשות את זה.

לאה פדידה: תודה.

יואב קיש: תודה רבה.

יואב קיש: חבר הכנסת יעקב אשר, בבקשה.

אדוני יושב הראש, חברי.

אין ספק שהוועדה הזאת היא אולי הוועדה שמטפלת בחיים ממש, אם זה מבחינת נושאים של תכנון ובנייה, שמשליכים על כל דבר ודבר, אם מבחינת כל הנושאים שהעלו כאן מקודם.

זה קצת אחרת מוועדת הכנסת שאתה מגיע ממנה, יואב, שם הדברים הם יותר – נקרא לזה פוליטיים ועבודת הכנסת וכו'.

פה אתה יורד ממש אל הקרקע.

וכשנמצאים בקרקע, בקרקע נמצאים גם האנשים שחיים כאן.

אחד הדברים הבאמת מיוחדים של דודי, וזה לא לחנופה, כי אנחנו רואים את כל הוויכוחים שהיו פה.

אני חושב שהחברות שהייתה בין החברים מכל סיעות הבית, ימין ושמאל ומה שאתה לא רוצה, עם דודי היא הייתה משהו מיוחד.

אני רוצה לומר שברוח הימים שאנחנו נמצאים בפרשת השבוע בשעבוד מצרים, אז כתוב שם על משה רבנו "וירא בסבלותם".

אומר רש"י – נתן עיניו וליבו להיות מצר עימהם.

משה רבנו לא היה בשעבוד, כי הוא היה בשבט לוי.

הוא גם גדל בבית של פרעה.

היה לו הכל, אבל לרגע אחד הוא לא הוריד את העיניים ואת הלב מהאחים שלו, מהאנשים שאיתו ביחד.

זה מנהיגות.

זה מנהיגות חברתית, לא במילים, כי אתה יודע, בעיניו אנחנו רואים הרבה עוולות, אבל כשאתה נותן את העיניים זה קל, כי אתה יכול אחר כך גם להזיז אותם ולהמשיך לדרכך.

אתה נותן את הלב.

זה המהות של מה שבאמת עשה כאן דודי ויעשה גם בדברים אחרים, כי הוא אף פעם לא יוכל לברוח מהאהבה הגדולה שלו לבני אדם והשנאה הגדולה שלו לעוולות.

ואם יש ועדה ששם באמת יכולים לבוא לידי ביטוי הדברים האלה, זה קצת נמוך יותר מאשר בקוקפיט, מלמעלה, ממעוף ציפור.

באמת צריך לחיות את מה שקורה למטה, כי אנחנו מחליטים ואני כראש עיר יודע שלא פעם ולא פעמיים היו משנים לנו חוקים בתכנון ובנייה או בדברים אחרים והייתי אומר מי האידיוט הזה שישב שם למעלה ושינה את הדברים האלה ולא יודע אפילו מה המשמעות שלהם מבחינת היום יום.

יש כאן חברי ועדה באמת מקצועיים, שבאו גם מהתחומים הללו.

יש כאן מערכת גם של הנהלת הוועדה והייעוץ המשפטי – תומר – אנחנו לא נפרדים ממך, אבל כל מילה אני רק אחטא לאמת אם אני לא אגיד אותה כמו שצריך.

יש פה צוות נהדר.

אנחנו יודעים לחזות את הדברים האלה, איך הם יבואו לידי שימוש בסופו של דבר מהחקיקה לחיים.

להכניס את הלב, ליתן את עיניו ולא לשכוח גם באמת להודות.

אני אומר, אני מהבוקר, גם שמעתי בבוקר בוועדה וגם כאן, שומעים אנשים, פוליטיקאים שאינם דתיים ומודים לקדוש ברוך הוא על שהביא אותם לזה.

אז אנחנו מודים לקדוש ברוך הוא, אנחנו לא שוכחים אף אחד ומי שיש לו הכרת הטוב לקדוש ברוך הוא, יש לו גם הכרת הטוב לבני אדם.

שיהיה לשניכם בהצלחה גדולה.

יואב קיש: תודה רבה יעקב.

דוד אמסלם: תודה יעקב.

יואב קיש: אנחנו ניתן לעוד כמה נציגים פה, לפי הסדר.

יואב קיש: זאב, בבקשה.

<זאב בן יוסף: תודה.

<זאב בן יוסף: דודי, קודם כל אליך.

<זאב בן יוסף: אני באתי היום כאזרח פשוט להודות לך.

<זאב בן יוסף: שמענו תודות מחברי כנסת, מאנשים מכובדים.

<זאב בן יוסף: באתי כאזרח פשוט להודות לך בשם רבבות של אזרחים פשוטים, שאתה ידעת לשמש להם לפה, ידעת ליטול ולהעלות את הבעיות של האזרח הפשוט וגם לפתור אותן כאשר חשבנו שהדברים הם בלתי אפשריים ועשית את זה בדרכים מאד מאד לא שגרתיות.

<זאב בן יוסף: חלק גם לא אהבו אולי את הדרכים שלך, אבל בסוף הבינו שרק בדרך כזאת, בלתי שגרתית, אפשר להגיע למשהו.

<זאב בן יוסף: הכתירו אותך פה כחבר כנסת חברתי.

<זאב בן יוסף: אני חושב שאתה הרבה יותר מזה.

<זאב בן יוסף: אני חושב שאתה חבר כנסת אנושי, כי ידעת להתמקד בבעיות האנושיות.

<זאב בן יוסף: אתה אנושי גם ברוחך ולכן האנשים הפשוטים, האיש ברחוב הרגיש את העשייה שלך, ירגיש אותה גם בעתיד, אני בטוח, גם בתפקידך כיושב ראש הקואליציה, שאני מברך אותך גם על המינוי הזה.

<זאב בן יוסף: וליואב קיש, יש לך תמיד חלק יצירתי מאד בהרבה מאד דברים שעולים בכנסת ואני בטוח שכמו שידעת בעבר, תוכל גם בעתיד להטיס את התפקיד החדש וגם את התפקידים הבכירים, אני בטוח שתזכה בהם בעתיד וכל טוב ובהצלחה לשניכם.

יואב קיש: תודה רבה זאב.

יואב קיש: בני, בבקשה.

<בני פרץ: אני חבר ועדה ופעיל חברתי שמכיר הרבה ועדות פנים בכנסת.

<בני פרץ: אני רוצה להגיד לך, דודי, יושב הראש היוצא, לאחל לך קודם כל הצלחה גם בקואליציה כיושב ראש, שזה תחום מאד קשה וגם כפוי טובה, אני קורא לו.

<בני פרץ: אני שמעתי ועקבתי רבות פה ואני רוצה להגיד לך חבר הכנסת קיש, תקשיב, הוא לא רק ביצע החלטות שהיו בוועדה הזאת ולא פחד מכלום, אלא ראה גם את הפרט הקטן, כי הפרט הוא גם הכלל בפנים.

<בני פרץ: הוא כלל גם כאזרח.

<בני פרץ: הוא גם עקב שהדברים וההחלטות שבוצעו בוועדה יבוצעו ואם לא היה מחזיר אותם ועוד דן איתם על כך.

<בני פרץ: הוא לא היה מוותר, כי היה יודע שכל הפקידים בחוץ הם סך הכל באים לפה, לוקחים וגורסים את מה שמוחלט.

<בני פרץ: אבל אצלו זו הייתה ועדה יחידה שראיתי שעקב והחזיר והביא, ועוד לא ראיתי אף יושב ראש כזה בכל חיי פה בכנסת.

<בני פרץ: אני מאד מאד מאד לא רק אוהב אותך.

<בני פרץ: ראיתי בך שעשית לפרט, לאזרח, לדברים בליפתא ולכל אלה, הקטנים האלה, שנשדדים ונגזלים, איך ראית אותם בנפש שלך, ברוח, באיש הקטן, לא האיש שהגיע.

<בני פרץ: כי אני אמרתי, כמוך בכנסת אנחנו צריכים עוד הרבה וכמו חבר הכנסת קיש.

<בני פרץ: זה הדור באמת שאני מאמין, כמוכם פה, מאמין בכם שאתם תשנו את פני המדינה ואת פני האזרח הקטן לטובה.

<בני פרץ: ולך חבר הכנסת קיש, אני באמת מאחל הרבה הצלחה.

<בני פרץ: אל תפחד.

<בני פרץ: הכנפיים – הם לא יכולים להפיל אותן.

<בני פרץ: אתה כבר על הקרקע.

<בני פרץ: ככה אל תפחד, לא מהמשטרה אם צריך לתקן שם ולא מאף אחד.

יואב קיש: תודה רבה, מאה אחוז.

יואב קיש: בני, תודה רבה.

יואב קיש: משה, בבקשה.

יואב קיש: אחרי זה אחרון הדוברים אלי, ואז אנחנו נסיים.

<משה בר: אני קודם כל רוצה לברך את דודו אמסלם.

<משה בר: אני לא הכרתי אותו לפני זה.

<משה בר: אמנם אנחנו חברים באותה תנועה וכשהכרתי אותו וראיתי דברים בעיניים שלי, אני רוצה להגיד לכם שאני פה מעל 40 שנה, לא מצאתי אדם כמותו שעושה דברים ולא מדבר עליהם בכלל.

<משה בר: אני כל פעם הייתי המום מחדש.

<משה בר: כל יום הייתי המום על הדברים שהוא עושה.

<משה בר: איך שהוא דואג לנכים.

<משה בר: לנכה אחד אפילו הוא דואג, לא צריך לקבוצות.

<משה בר: הוא הולך, בא, עושה.

<משה בר: אני גם רוצה להודות לך בשם כל הנכים על חוק החניות שהעברת.

<משה בר: בלעדיך יכולנו לדבר.

<משה בר: אנחנו מדברים שנים, אבל החוק לא עבר.

<משה בר: איתך החוק עבר וגם עשית לנו את הכבוד, למרות שאנחנו עזרו בזה, הקראת את השמות, אמרת.

<משה בר: לא כמו שכולם מסתירים.

<משה בר: אז זה בפעם הראשונה שראיתי בכנסת והייתי בהתרגשות אדירה.

<משה בר: אני מאחל לך בהצלחה בכל מה שתעשה ואני מאמין שאתה תצליח בכל מה שאתה תעשה, משום שיש לך רקע די טוב בשביל לעשות.

<משה בר: אני גם מברך את כל הוועדה שעוזרת בדברים האלה.

<משה בר: ולך חבר הכנסת קיש, אני הכרתי אותך לפני שנכנסת לכנסת, כשהתמודדנו.

<משה בר: אני הכרתי אותך אחרי זה בכנסת ואני חושב שאני כמעט פה הרבה מאד.

<משה בר: אני רואה את העבודה שלך.

<משה בר: אמנם לא תמיד הייתי מרוצה ממה שעשית, אבל אני אומר לך דבר אחד, אני נותן לך את מלוא הכוח, מה שאתה צריך.

<משה בר: אם צריך 24 שעות ביממה כדי שנעשה הצלחה.

<משה בר: יש לך גם את דודו אמסלם, שהוא לא עוזב אותנו, הוא פה, שהוא אדם שמבין בדברים ויש לך פה גם צוות שהיו ראשי עיר, היו סגנים.

<משה בר: אני מאחל לך מכל הלב שתצליח ותוביל אותנו לאחת הכנסות הטובה ביותר שהייתה עד היום.

<משה בר: כל הכבוד לכם.

יואב קיש: תודה רבה משה.

יואב קיש: אחרון הדוברים, אלי, בבקשה.

אלי כהן: בוקר טוב לכולם.

אלי כהן: אני רוצה להגיד לכם, דודי הוא אדם מיוחד.

אלי כהן: יש אחד ויחיד שאני מכיר בכל תולדות חיי עד היום הזה.

דוד אמסלם: אל תגזים.

אלי כהן: אני מכיר אותו עוד מהתנועה, את העשייה שלו, את החיבור שלו לאנשים.

אלי כהן: הוא יונק את כל כוחו אך ורק מהאנשים וזה הכוח שלו.

אלי כהן: אדם ביישן מאד, הוא לא אוהב שמחמיאים לו, אבל כל אדם צריך שיתנו לו את הגושפנקה ואת היכולת להמשיך הלאה.

אלי כהן: דודי ניחן בכישרונות מאד נדירים.

אלי כהן: הוא זן מאד מיוחד.

אלי כהן: מכיוון שאני עוקב אחריו, אני נמצא פה הרבה בוועדות, כמעט חבר ועדה ואני עוקב אחרי כל מה שהוא עושה וכל מה שהוא נוגע הוא מצוין, הוא מעולה.

אלי כהן: הוא עושה את זה מתוך אהבת האדם וזה מה שחושב.

אלי כהן: דבר נוסף, חבר הכנסת יואב קיש: על שאול נאמר הלך לחפש אתונות ומצא מלוכה.

אלי כהן: אתה גם כן אי שמזן מיוחד.

אלי כהן: מגיע ממקום של מעוף הציפור ונוחת לקרקע שיש בה אנשים ובני אדם שחיים על הקרקע הזו וצריך להיטיב עימם ולעשות ככל הטוב.

אלי כהן: כי אנחנו מצווים על פי המקורות היהודיים שלנו, להיטיב עם האלמנה, עם היתום ועם הגר וכל אשר בקרבנו, כי זה בעצם כל האדם.

אלי כהן: זה מה שאומר קהלת – כי זה כל האדם.

יואב קיש: תודה רבה אלי.

יואב קיש: אני רואה שיש עוד אנשים שרוצים לדבר.

יואב קיש: אני פשוט מתנצל, היינו צריכים לסיים בשעה עשר וחצי ויש את הביקור של מייקל פנס, לצערי אני לא יכול.

יואב קיש: מה שרציתי להגיד, קודם כל באמת תודה לכולם שהגיעו וכיבדו אותנו באירוע הזה.

יואב קיש: דודי, אני התרגשתי בשבילך על כל המילים החמות האלה.

יואב קיש: מגיע לך ואפשר לסיים במחיאות כפיים לדודי, תודה רבה.

יואב קיש: תודה, הישיבה נעולה.